બાઉન્સરના બદલામાં બાઉન્સરના સવાલ પર જાડેજાએ જણાવ્યું, ”ઓસ્ટ્રેલિયનો ૧૪૦ કિ.મી.ની ઝડપથી બોલિંગ કરી રહ્યા હતા. આપણા બોલર્સે પણ એવું જ કર્યું. બોલર્સને સારો બાઉન્સ મળી રહ્યો હતો. જ્યાં સુધી બાઉન્સરને રમવાની વાત છે ત્યાં સુધી મેં આવી પરિસ્થિતિનો સામનો પહેલી ટેસ્ટમાં પણ કર્યો હતો. મારી કોશિશ એ હતી કે સાહા સાથે મળીને સ્કોરને ૩૦૦ની નજીક લઈ જવો. મને બેટિંગમાં મજા આવી. હવે હું ખુદને ટેસ્ટનો ખેલાડી કહી શકું છું. પહેલાં મને ટી-૨૦ અને વન ડેને ખેલાડી કહેવામાં આવતો હતો, પરંતુ આ સિઝનમાં ટેસ્ટમાં સારી બોલિંગની સાથે સારી બેટિંગ પણ કરી છે.”